Soovitus: Nõukogu otsus 2014. aasta Euroopa kultuuripealinnade kohta /* KOM/2010/0178 lõplik */





[pic] | EUROOPA KOMISJON | Brüssel 23.4.2010 KOM(2010)178 lõplik Soovitus: NÕUKOGU OTSUS 2014. aasta Euroopa kultuuripealinnade kohta SELETUSKIRI Euroopa Parlamendi ja nõukogu 24. oktoobri 2006. aasta otsuses 1622/2006/EÜ (millega kehtestatakse kultuurisündmusega Euroopa kultuuripealinn seotud ühenduse meede aastateks 2007 kuni 2019)[1] on sätestatud Euroopa kultuuripealinna nimetamise kord. Kooskõlas selle otsuse artikliga 2 nimetatakse alates 2009. aastast Euroopa kultuuripealinnaks kaks linna kahest liikmesriigist otsuse lisas esitatud kronoloogilise järjestuse alusel. Aastal 2014 korraldavad kultuuripealinna üritust Rootsi ja Läti. Euroopa kultuuripealinnade nimetamisel 2014. aastale järgnevateks aastateks järgitakse allpool kirjeldatud menetlust. Taotluste esitamise kutse avaldavad asjaomased liikmesriigid hiljemalt kuus aastat enne sündmuse algust. Kolmeteistkümnest sõltumatust kultuurivaldkonna eksperdist koosnev valikukomisjon kutsutakse eelvaliku koosolekuks kokku hiljemalt viis aastat enne sündmuse algust. Valikukomisjon hindab saadud taotlusi vastavalt otsuse 1622/2006/EÜ artiklis 4 sätestatud kriteeriumidele ja koostab nimekirja kandidaatlinnadest, kes pääsevad edasi ja peavad oma taotlusi täiendama. Lõppvaliku tegemiseks kutsub iga asjaomane liikmesriik üheksa kuud pärast eelvaliku koosolekut kokku valikukomisjoni. Pärast eelvaliku läbinud linnade põhjalikku hindamist asjakohaste kriteeriumide alusel teeb valikukomisjon soovituse ühe linna nimetamiseks igast asjaomasest liikmesriigist. Nende soovituste alusel seavad mõlemad liikmesriigid üles ühe linna Euroopa kultuuripealinnaks ning teavitavad sellest Euroopa Parlamenti, nõukogu, komisjoni ja Regioonide Komiteed hiljemalt neli aastat enne kõnealuse sündmuse kavandatavat algust. Euroopa Parlament võib edastada komisjonile oma arvamuse hiljemalt kolm kuud pärast nimetamistest teada saamist. Nõukogu nimetab komisjoni soovituse alusel asjaomased linnad ametlikult Euroopa kultuuripealinnadeks selleks aastaks, milleks nad on üles seatud Pärast eespool kirjeldatud kahe vooruga konkursi lõppu esitas valikukomisjon oma 2009. aasta septembris avaldatud aruannetes soovituse, et 2014. aastal korraldaksid üritust Umeå (Rootsi) ja Riia (Läti). Mõlemad liikmesriigid teavitasid kandidaatlinnade ülesseadmisest Euroopa Parlamenti, nõukogu, komisjoni ja Regioonide Komiteed 2009. aasta lõpus. Euroopa Parlament saatis heakskiitva arvamuse Euroopa Komisjonile 2010. aasta jaanuari alguses. Komisjon esitab kooskõlas otsuse 1622/2006/EÜ artikli 9 lõikega 3 nõukogule järgneva soovituse Umeå ja Riia ametliku nimetamise kohta 2014. aasta Euroopa kultuuripealinnadeks. Soovitus: NÕUKOGU OTSUS 2014. aasta Euroopa kultuuripealinnade kohta EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse Euroopa Parlamendi ja nõukogu otsust 1622/2006/EÜ, millega kehtestatakse kultuurisündmusega „Euroopa kultuuripealinn” seotud ühenduse meede aastateks 2007 kuni 2019,[2] Võttes arvesse 2009. aasta septembris esitatud valikukomisjoni aruandeid Euroopa kultuuripealinnade valimise kohta Rootsis ja Lätis ning Euroopa Parlamendi esitatud heakskiitvat arvamust, arvestades, et otsuse nr 1622/2006/EÜ artiklis 4 osutatud tingimused on täielikult täidetud, võttes arvesse komisjoni 2010. aasta soovitust, ON VASTU VÕTNUD KÄESOLEVA OTSUSE: Artikkel 1 Umeå (Rootsi) ja Riia (Läti) nimetatakse 2014. aasta Euroopa kultuuripealinnadeks. Brüssel, Nõukogu nimel eesistuja [1] ELT L 304, 3.11.2006, lk 1. [2] ELT L 304, 3.11.2006, lk 1.